CELEX: 62017TA0350
Language: hu
Date: 2022-03-30 00:00:00
Title: T-350/17. sz. ügy: A Törvényszék 2022. március 30-i ítélete – Singapore Airlines és Singapore Airlines Cargo kontra Bizottság („Verseny – Kartellek – A légi árufuvarozás piaca – Az EUMSZ 101. cikkbe, az EGT-Megállapodás 53. cikkébe, valamint a Közösség és Svájc között létrejött légi közlekedési megállapodás 8. cikkébe ütköző jogsértést megállapító határozat – A légi árufuvarozási szolgáltatások árösszetevőinek (üzemanyagpótdíj, biztonsági pótdíj és a pótdíjak utáni jutalékfizetés) összehangolása – Információcsere – A Bizottság joghatósága – A ne bis in idem elve – Állami kényszer – Egységes és folyamatos jogsértés – A bírság összege – Az eladások értéke – A jogsértés súlya – Korlátlan felülvizsgálati jogkör”)

2022.5.23.   
            
            
               HU
            
            
               Az Európai Unió Hivatalos Lapja
            
            
               C 207/33
            
         
      A Törvényszék 2022. március 30-i ítélete – Singapore Airlines és Singapore Airlines Cargo kontra Bizottság
      (T-350/17. sz. ügy) (1)
      
      („Verseny - Kartellek - A légi árufuvarozás piaca - Az EUMSZ 101. cikkbe, az EGT-Megállapodás 53. cikkébe, valamint a Közösség és Svájc között létrejött légi közlekedési megállapodás 8. cikkébe ütköző jogsértést megállapító határozat - A légi árufuvarozási szolgáltatások árösszetevőinek (üzemanyagpótdíj, biztonsági pótdíj és a pótdíjak utáni jutalékfizetés) összehangolása - Információcsere - A Bizottság joghatósága - A ne bis in idem elve - Állami kényszer - Egységes és folyamatos jogsértés - A bírság összege - Az eladások értéke - A jogsértés súlya - Korlátlan felülvizsgálati jogkör”)
      (2022/C 207/42)
      Az eljárás nyelve: angol
      
         Felek
      
      
         Felperesek: Singapore Airlines Ltd (Szingapúr [Szingapúr]), Singapore Airlines Cargo Pte Ltd (Szingapúr) (képviselők: J. Kallaugher, J. P. Poitras solicitors és J. Ruiz Calzado ügyvéd)
      
         Alperes: Európai Bizottság (képviselők: A. Dawes és C. Urraca Caviedes meghatalmazottak, segítőjük: C. Brown barrister)
      
         Az ügy tárgya
      
      Az EUMSZ 101. cikk, az EGT-Megállapodás 53. cikke és az Európai Közösség és a Svájci Államszövetség között létrejött légi közlekedési megállapodás 8. cikke szerinti eljárásban (AT.39258 – „légi teherszállítás” ügy) 2017. március 17-én hozott C(2017) 1742 final bizottsági határozat felperesekre vonatkozó részében történő megsemmisítése, illetve másodlagosan a velük szemben kiszabott bírság összegének csökkentése iránt az EUMSZ 263. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  Az Európai Bizottság viseli saját költségeinek egyharmadát.
               
            
                  3)
               
               
                  A Singapore Airlines és a Singapore Airlines Cargo maga viseli saját költségeit, valamint a Bizottság költségeinek kétharmadát.
               
            
         (1)  HL C 239., 2017.7.24.